**НАЧАЛНО УЧИЛИЩЕ „СВ. СВ. КИРИЛ И МЕТОДИЙ” – С. РАЖДАВИЦА**

*2550, с. Раждавица, общ. Кюстендил, тел. 07937/3056, e-mail:* [*nu\_rajdavica@abv.bg*](mailto:nu_rajdavica@abv.bg)

**Утвърждавам:**

Антоанета Веселинова

*Директор на НУ,,Св.Св. Кирил и Методий“*

*с. Раждавица*

**ГОДИШЕН ПЛАН**

**ЗА**

**ДЕЙНОСТТА НА УЧИЛИЩЕТО**

**ЗА УЧЕБНАТА 2022/2023 ГОДИНА**

Планът е приет с решение на Педагогическия съвет Протокол № 07 / 07.09.2022г.

Утвърден е със Заповед № 353 /07.09.2022г.

**РАЗДЕЛ І**

**КРАТЪК ОБЕКТИВЕН АНАЛИЗ И ОЦЕНКА НА ДЕЙСТВИТЕЛНОТО СЪСТОЯНИЕ НА ДЕЙНОСТТА НА УЧИЛИЩЕТО**

НУ „Св. Св. Кирил и Методий“ с. Раждавица е неспециализирано училище с класове от І-ви до ІV-ти клас. Цялостната дейност на училището е насочена както към усвояване на знания, придобиване на умения и компетентности, така и към цялостното интелектуално развитие на учениците. Осигурява се подготовка съответстваща на държавните образователни стандарти от една страна, а от друга се осъществява индивидуална подкрепа на учениците за развитието на техните интереси. Училището се стреми да изгражда и съхранява у детето позитивна нагласа към света и норми на поведение, които създават атмосфера на толерантност и уважение към всяка отделна личност.

**Силни страни** в дейността на училището са:

* квалифициран педагогически персонал
* изградени вътрешно-училищни комисии и методическо обединение;
* към училището функционира седмично общежитие
* подсигурени безплатен транспорт, храна, учебни пособия, дрехи
* добро управление на финансовите средства в условията на делегиран бюджет;
* добро взаимодействие с институции;
* осигурено единство и непрекъснатост на образователно-възпитателния процес;
* липса на отпаднали ученици

Внимателния анализ на общото състояние на възпитателната дейност в училище показва, че усилията на учителите и възпитатели са насочени към създаване на оптимални условия на творческа изява на всяко дете и към задържане на всички ученици в училище с цел превенция на отпадането и усвояване на необходимите компетентности.

**Слаби страни** в дейността на училището са:

* ниски резултати на НВО, поради факта, че българският език не е майчин за учениците.
* изоставане от съвременните тенденции в образователната система при използване на ИКТ
* материално-техническата база все още не отговаря на представите ни за съвременни изисквания
* Голям брой невладеещи добре български език, поради факта, че българският език не им е майчин
* Недостатъчна ангажираност на родителите в училищния живот

За преодоляване на слабите страни в дейността на училището е необходимо:

* допълнителна работа за овладяване на книжовния български език
* търсене на варианти за обогатяване на материалната база
* привличане на ученици в І клас чрез провеждане на съвместни дейности с детски градини, родители и местни общности;
* активиране ролята на родителите в живота на училището
* провеждане на поддържащи рекламни кампании;
* провеждане на квалификационни обучения с педагогическия персонал за подобряване на компетентности и умения относно образователната реформа и ЗПУО.

**РАЗДЕЛ ІІ**

**МИСИЯ, ВИЗИЯ, ЦЕЛИ НА УЧИЛИЩЕТО. СТРАТЕГИИ И ПРИОРИТЕТИ В ДЕЙНОСТТА НА УЧИЛИЩЕТО**

**І. МИСИЯ**

Основният контингент на училището са ученици от най-бедните семейства на кв. „Изток”, гр Кюстендил и „Гиздова махала“, гр. Дупница. Образованието не е приоритет за техните родители. Голяма част от децата са от многодетни семейства с ниски доходи, което пречи на родителите да задоволят елементарните им образователни нужди - нямат средства не само за учебници и учебни пособия, но и за дрехи и храна.

Постъпвайки в училище, голяма част от учениците не владеят достатъчно български език и нямат изградени елементарни хигиенни и поведенчески навици.

НУ "Св. Св. Кирил и Методий" с. Раждавица осигурява за учениците от ромските и социално слаби семейства достъп до образование и качествен образователно-възпитателен процес, което е предпоставка за по-нататъшното им интегриране в градските училища. Създадена е оптимална училищна и битова среда. Поддържа се искрен интерес и уважение към потребностите и интересите на децата.

Стремежът на педагогическия екип е да даде трайни и полезни знания и да формира основни житейски умения.

**II. ВИЗИЯ**

Вярваме че, НУ "Св. Св. Кирил и Методий" ще се утвърди като институция, която осъществява качествена подготовка на деца от социално слаби семейства. Ще даде начално ограмотяване и възпитание на децата, ще постави образованието като един от основните приоритети сред ромското население, ще бъде фактор за по-нататъшното му интегриране и реализиране в живота.

**IIІ. ГЛАВНА СТРАТЕГИЧЕСКА ЦЕЛ**

**УТВЪРЖДАВАНЕ НА НУ „СВ.СВ. КИРИЛ И МЕТОДИЙ“ КАТО УЧИЛИЩЕ, КОЕТО ОБУЧАВА, ВЪЗПИТАВА И СОЦИАЛИЗИРА ДЕЦА ОТ НАЙ-БЕДНИТЕ РОМСКИ СЕМЕЙСТВА, ПРЕДОТВРАТЯВА РАННОТО ИМ ОТПАДАНЕ ОТ СИСТЕМАТА НА ОБРАЗОВАНИЕ И ИМ ДАВА РАВЕН СТАРТ ЗА ПРОДЪЛЖАВАНЕ НА ОБРАЗОВАНИЕТО И ИНТЕГРАЦИЯ В ОБЩЕСТВОТО.**

**ІV. ЦЕЛИ**

* повишаване качеството и ефективността на образователно-възпитателния процес
* повишаване ефективността на управление на училището
* осигуряване на подкрепа за личностно развитие
* изграждане на партньорски отношения за формиране на ефективна образователна среда
* повишаване на материалната и технологична обезпеченост на образователния процес
* превенция на преждевременното напускане на училище

**ДЕЙНОСТИ ЗА РЕАЛИЗИРАНЕ НА ЦЕЛИТЕ**

1. ***Повишаване на организацията и качеството на образователно-възпитателния процес***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Актуализация на стратегията за развитие на училището | комисия  директор | м. септември |
| 2. | Определяне на постоянните комисии | директор | м. септември |
| 3. | Изготвяне и утвърждаване на училищни планове и правилници | комисии  директор | м. септември |
| 4. | Приемане на училищен учебен план | директор | м. септември |
| 5. | Изготвяне на Списък-образец №1 | директор | м. септември |
| 6. | Изготвяне на учебни програми по ЗИП и РП | учители | м. септември |
| 7. | Изготвяне и утвърждаване на седмичното разписание и съгласуване с РЗИ | комисия  директор | м. септември  м. февруари |
| 8. | Изготвяне на тематични разпределения | учители  възпитатели | септември 2022 |
| 9. | Приемане на Годишна училищна програма за целодневна организация на учебния ден учебна 2021- 2022г. | директора | м. септември |
| 10. | Изготвяне на график за консултации и допълнителна работа | директор | м. септември 2022  м. февруари 2023 |
| 11. | Оформяне на училищната документация /дневници, ученически книжки, Книга за подлежащи на задължително обучение/ | класни ръководители | 20 септември 2022 |
| 12. | Изготвяне на график за контролните работи | председател МО  директор | септември 2022  февруари 2023 |
| 13. | Създаване на необходимата организация за започване на учебната година | директор | 15 септември 2022 |
| 14. | Създаване на необходимата организация за получаване на безплатни учебници от всички ученици | касиер, домакин  директор | 13 септември 2022 |
| 15. | Осигуряване на правоспособни учители | директор | постоянен |
| 16. | Своевременно осигуряване на заместници на отсъстващите учители | директор | постоянен |
| 17. | Разкриване на занимания по интереси | възпитатели | октомври |
| 18. | Провеждане на контролни работи и тестове за регистриране на входно и изходно ниво по учебни предмети. Анализ на получените резултати и разглеждането им на заседание на ПС и набелязване на конкретни мерки за отстраняване на пропуските | учители | 15 октомври 2022  31 май 2023 |
| 19. | Извършване на необходимите дейности по НП „Диференцирано заплащане на учителския труд“ | директор | октомври 2022 |
| 20 | Планиране на необходимата учебна и училищна документация | директор | януари 2023 |
| 21. | Стимулиране на учениците с добри постижения с предметни награди | директор | м. май 2023 |

***2. Повишаване резултатите от НВО в ІV клас.***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Срещи с родителите на учениците от ІV кл. За разясняване на условията и реда за провеждане на НВО | С.Александрова | 30 април 2023 г |
| 2. | Провеждане на пробни тестове с цел адаптиране на учениците към формата на изпитването | С.Александрова | април 2023 |
| 3. | Пълноценно използване на часовете за консултация и самоподготовка | учители, възпитатели | постоянен |
| 4. | Осъществяване на контрол върху организацията, провеждането и резултатите от външното оценяване | директор | май 2023 |
| 5. | Изготвяне на сравнителен анализ на резултатите от НВО | директор, класен ръководител IV кл. | юни 2023 |

***3. Повишаване квалификацията на учителите и придобиване на нови компетенции и умения***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Проучване на нуждите и желанията на учителите за участие в квалификационни форми. | С. Недялкова | септември 2022 |
| 2. | Изготвяне на план за квалификационната дейност. | С. Недялкова | септември 2022 |
| 3. | Участия на учители в септемврийски съвещания. | директор | по график |
| 4. | Информиране на педагогическия персонал за условията и възможностите за придобиване на ПКС. | директор | постоянен |
| 5. | Осигуряване на средства за квалификация на педагогическите специалисти. | директор | постоянен |
| 6. | Участие в различни квалификационни форми, организирани на общинско и национално ниво. | директор | по график |
| 7. | Обмяна на нова информация и знания, придобити по време на участие в обучения. | педагогическите специалисти | постоянен |
| 8. | Периодично запознаване с нормативни документи и промени в тях, касаещи пряката работа на учителите и възпитателите. | директор | постоянен |
| 9. | Изработване на карти на педагогическия персонал, в които да се вписва квалификационното им израстване. | С. Недялкова  директор | юни 2023 |

***4.Повишаване на ефективността на управление на училището***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Квалификация на директора по проблемите свързани с образователната реформа. | директор | постоянен |
| 2. | Адаптиране на училищните политики към образователните цели. | директор | постоянен |
| 3. | Периодично отчитане на изпълнението на бюджета пред Общото събрание и Обществения съвет и публикуване на интернет страницата на училището. | директор | всяко тримесечие |
| 4. | Изработване на план за работата на ПС. | директор | септември 2022 |
| 5. | Изработване на план и осъществяване на качествен контрол над цялостната дейност на училището. | директор | постоянен |

***5. Въвеждане на извънкласни и извънучилищни дейности***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Организиране на извънкласни дейности съвместно с читалище "Светлина" с. Раждавица и читалище "Васил Левски" кв. "Изток" | директор | постоянен |
| 2. | Организиране на посещения на театрални постановки, изложби, концерти | класни ръководители | постоянен |
| 3. | Проучване интересите на децата и включване в занимания по интереси | учители, възпитатели, директор. | септември 2022 |

***6. Организиране на форуми за изява на талантливи ученици***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Включване на ученици в конкурси и състезания от Националния календар за извънучилищни дейности и Националния спортен календар на МОН | класни ръководители,  възпитатели | според календара |
| 2. | Участия в мероприятия, организирани от ОДК и община Кюстендил | класни ръководители,  възпитатели | по график |

***7. Организиране на училищни тържества , празници и екскурзии***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Откриване на учебната година | Комисия | 15.09.2022 |
| 2. | Коледно тържество | Комисия | декември, 2022 |
| 3. | Великденско тържество | Комисия | април 2023 |
| 4. | Празник на буквите | Комисия | април 2023 |
| 5. | Международен ден на ромите | Комисия | 8 април 2023 |
| 6. | Патронен празник | Комисия | 22.05.2023 |
| 7. | Спортен празник | Комисия | 23.09.2022 |
| 8. | Спортен празник | Комисия | 26.05.2023 |

***8. Осигуряване на безопасни условия за обучение и възпитание***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Изготвяне на правилник за БУВОТ | В. Ангелова | септември 2022 |
| 2. | Провеждане на начален и периодичен инструктаж | В. Ангелова, класни ръководители | септември 2022 |
| 3. | Обезопасяване на спортните съоръжения в двора на училището | директор | постоянен |
|  |  |  |  |
| 4. | Създаване на условия за гарантиране на сигурността на учениците посредством засилен пропускателен режим в училището и общежитието | директор | постоянен |
| 5. | Изготвяне и утвърждаване на график за дежурствата | директор | септември 2022 |
| 6. | Провеждане практически занятия за евакуация при бедствия и аварии | В.Ангелова | веднъж на срок |
| 7. | Осигуряване на нормален учебен процес през зимата | директор | ноември 2022 |

***9. Изграждане на система за превенция на насилието и агресията сред учениците***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Изграждане на координационен съвет за справяне с тормоза в у-ще | председател на комисията | септември 2022 |
| 2. | Създаване на регистър на училището за регистриране на случаи на тормоз между учениците | Валентина Кирилова | септември 2022 |
| 3. | Запознаване на педагогическия и непедагогическия персонал с формите на насилие и с Механизма за противодействие на училищния тормоз между децата и учениците в училище. | директор | м. септември 2022 |
| 4. | Запознаване на учениците и родителите с формите на насилие и с Механизма за противодействие на училищния тормоз между децата и учениците в училище по ред, определен от директора на училището. | класни ръководители | м. октомври 2022 |
| 5. | Извършване на оценка на тормоза между децата и учениците в училището в началото и в края на учебната година от класните ръководители посредством Приложение 3 към Механизма. | класни ръководители | октомври/май |
| 6. | Анализ и обобщаване от координационния съвет на резултатите от оценката в резултат на изследването. | координационен съвет | октомври/май |
| 7. | Запознаване на заинтересованите страни с обобщените резултати и обсъждане на необходимостта от предприемане на конкретни мерки и действия. | координационен съвет | ноември 2022 |
| 8. | Разработване от координационния съвет на план за съответната учебна година за противодействие на училищния тормоз във връзка с установените и анализирани резултати от анкетирането (изследването) | координационен съвет | ноември 2022 |
| 9. | Създаване на единни правила за задълженията на всички служители, свързани със случаите на тормоз, изготвени от координационния съвет и заложени в Правилника за дейността на училището. | координационен съвет | септември 2022 |
| 10. | Изготвяне на годишен отчетен доклад на координационния съвет до директора на училището. | координационен съвет | юни 2023 |

***10. Превенция на тютюнопушенето и употребата на алкохол и наркотични вещества***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Беседи в ЧК свързани с тютюнопушенето | кл. ръководители | според тематичните разпределения |
| 2. | Лекции за вредата от алкохола и наркотичните вещества | медицинско лице | един път на срок |

***11. Грижа за здравето на учениците***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Осигуряване на здравословна и разнообразна храна | директор  медицинско лице | постоянен |
| 2. | Осигуряване на необходимите лекарства и превързочни материали за медицинския кабинет | медицинско лице | постоянен |
| 3. | Прилагане на схемата "Училищен плод" и „Училищно мляко“ | директор | постоянен |
| 4. | Организиране на разнообразни спортни дейности | В.Ангелова,  С. Недялкова | според спортния календар |

***12. Осигуряване на равен достъп до образование***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Повишаване квалификацията на педагогическия персонал за работа с деца от уязвими групи | директор | постоянен |
| 2. | Подсигуряване на средства от бюджета та училището и от спонсори за извозване на учениците до училище и обратно | директор | постоянен |
| 3. | Допълнителна работа с ученици, които имат затруднения в адаптацията към училищния живот | директор, класни ръководители, възпитатели | постоянен |
| 4. | Поставяне в часовете на преден план езиковата и правописната грамотност | класни ръководители, възпитатели | постоянен |
| 5. | Създаване на екип за обхват | директор |  |
| 6. | Осигуряване на подкрепяща среда в клас сред съученици и учители | Кл. ръководители | постоянен |
| 7. | Приемане на програма за предоставяне на равни възможности за приобщаване на учениците от уязвими групи. | комисия | септември 2022 |

***13. Превенция на ранното напускане на училище***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Приемане на програма за превенция на ранното напускане на училище | комисия | септември 2022 |
| 2. | Упражняване на навременен контрол на класните ръководители върху често отсъстващите ученици | кл. ръководители | постоянен |
| 3. | Осъществяване на ежеседмични срещи с родителите | кл. ръководители, | постоянен |
| 4. | Съвместна работа с Агенция "Закрила на детето" | директор | постоянен |
| 5. | Осигуряване на здравословна храна и добри битови условия в общежитието | директор | постоянен |
| 6. | Изготвяне на информация и анализ в края на първия срок и след приключване на учебната година за движението на учениците и мерки за задържане на застрашените от отпадане | кл. ръководители, директор | февруари 2023  юни 2023 |

***14. Укрепване на приема на ученици***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Организиране на рекламна кампания | комисия | май 2023 |
| 2. | Организиране на "Ден на отворените врати" | директор | април 2023 |

***15. Приобщаване на родителите към училищния живот***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Провеждане на родителски срещи по предварително изготвен график | класни ръководители | според графика |
| 2. | Организиране на училищни тържества в кв. "Изток" | комисии | постоянен |
| 3. | Организиране на спортно състезание "Мама, татко и аз" | Боянова,Недялкова | април 2023 |

***16. Засилване на интереса и мотивацията на родителите за осъзнаване на необходимостта от обучение и възпитание***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Ежемесечно запознаване на родителите с нивото на овладените знания на техните деца | класни ръководители | постоянен |
| 2. | Изготвяне на информационно табло и запознаване на родителите с възможностите на децата им да продължат образованието си | П.Кашкин | м. май 2023 г |

***17. Подобряване на материално-техническата и учебна база***

|  |  |  |  |
| --- | --- | --- | --- |
| **№** | **Дейност** | **Отговорник** | **Срок** |
| 1. | Подготовка на материалната база за откриване на новата учебна година | директор | септември 2022 |
| 2. | Почистване и озеленяване на училищния двор | учители, възпитатели  помощен персонал | април 2023 |
| 3. | Намиране на допълнителни средства от спонсорство за ремонтни дейности | директор | постоянен |
| 4. | Закупуване на нови дидактически материали и пособия | директор, домакин | постоянен |